जहानागंज/आजमगढ़। इसे पुलिस की नाकामी कहें या फिर लापरवाही, जेल से बदमाशों ने फिर से रंगदारी की डिमांड कर व्यापारियों की उलझनों को बढ़ा दिया है। कुछ माह पूर्व इसी तरह के फोन को नजरअंदाज करने पर बदमाशों ने बिल्डिंग मैटेरियल कारोबारी पर प्राणघातक हमला किया था। पुलिस अभी भी आरोपी तक नहीं पहुंच सकी है। ऐसे में दोबारा हुए इस डिमांड से व्यापारी काफी परेशान हैं। कई व्यापारियों ने तो इसी शिकायत थाने में दर्ज कराई, लेकिन अधिकांश ने चुप्पी साध लिया है।